Lav et referat af nedenstående tekst:

Tekst:
Lokale råvare, kogekunst og friske fisk, var i fokus, da der torsdag blev afholdt konkurrencen, Local Cooking, til den årlige Fiskefestival i Hirtshals. Her var ti af Nordjyllands bedste restauranter samlet, og hver især skulle de lave en helt ny ret med skærising som hovedingrediens. - Vi lavede skærising på fem forskellige måder. Vi fermenterede den, lavede den rå, lavede den som en fiskepølse, friterede den og lavede en suppe, siger kokken fra restaurant Nam i Aalborg, Kid Khamhomkul. Og det viste sig at være en rigtig god idé. Sammen med kokkeeleven Alexander Ifversen vandt restaurant Nam nemlig for anden år i træk konkurrencen. - Vi svæver stadig. Det er kæmpe stort, at vi kan holde det ved lige og forsvare titlen. Især også når det er uden køkkenchefen, siger Kid Khamhomkul. Udover Nam i Aalborg var Applaus i Aalborg, Hjorths i Kandestederne, Strandhotellet i Blokhus, Strandingskroen i Blokhus, Bühlmanns på Scheelsminde i Aalborg, Tabu i Aalborg, Villa Vest i Lønstrup, Svanelunden i Hjørring og Abstrakt i Hirtshals også med i konkurrencen.

Referat:
Det er andet år i træk den aalborgensiske restaurant, Nam, løber med sejren i Local Cooking Konkurrencen, der hvert år afholdes under Fiskefestivalen i Hirtshals.